open-index/open-wikipedia-markdown huggingface dataset:
ความถี่มูลฐาน

[thumb |250px |
การสั่นและ[คลื่นนิ่งในสาย (เช่นในสายเครื่องดนตรี) เป็นความถี่มูลฐาน (บนสุด) และเสียง overtone 6 ความถี่แรก
]] 

**ความถี่มูลฐาน**
()
ซึ่งในภาษาอังกฤษอาจเรียกอย่างโดด ๆ ว่า "fundamental" นิยามว่าเป็นความถี่ต่ำสุดของรูปคลื่นแบบเป็นคาบ
ในดนตรี ความถี่มูลฐานก็คือเสียงสูงต่ำของโน้ตดนตรีที่ได้ยินโดยเป็นคลื่นรูปไซน์ (partial) ที่ความถี่ต่ำสุดซึ่งได้ยิน
ถ้าดูการซ้อนทับของคลื่นรูปไซน์ (เช่น อนุกรมฟูรีเย) ความถี่มูลฐานก็คือคลื่นรูปไซน์ความถี่ต่ำสุดในผลรวม
ในบางกรณี ความถี่มูลฐานจะเขียนเป็นเครื่องหมาย ***f''<sub>0</sub>''' (หรือ '''FF''') ซึ่งระบุความถี่ต่ำสุดจาก 0 
ในบางกรณี ก็จะเขียนเป็นเครื่องหมาย ***f*<sub>1</sub>*' ซึ่งหมายถึงฮาร์มอนิกแรก
(ฮาร์มอนิกที่สองก็จะเป็น f2 = 2⋅f1 เป็นต้น
และในบริบทนี้ ฮาร์มอนิกที่ 0 ก็จะเป็น 0&nbsp;Hz)

## ดูเพิ่ม
* เฮิรตซ์
* ความถี่มูลฐานที่ไม่มี
* ฮาร์มอนิก

## เชิงอรรถและอ้างอิง

หมวดหมู่:การปรับเสียงดนตรี
หมวดหมู่:สวนศาสตร์
หมวดหมู่:การแปลงฟูริเย
พระลานเสด็จขี้เรื้อน

thumb|เทวรูปพระยมซึ่งปัจจุบันเป็นของเทียมทำมาไว้แทนของจริงที่ย้ายไปเก็บรักษาที่อื่น
thumb|พระระเบียงรอบพระลาน

**พระลานเสด็จขี้เรื้อน** ( *พฺระลานสฺเตจคมฺลง̍*; ) เป็นท้องสนามตรงมุมด้านตะวันตกเฉียงเหนือของนครธม จังหวัดเสียมเรียบ ประเทศกัมพูชา สร้างขึ้นด้วยลักษณะแบบบายนในรัชกาลพระเจ้าชัยวรมันที่ 7

ชื่อซึ่งเป็นที่รู้จักในปัจจุบันนี้เป็นนามที่เกิดขึ้นในภายหลังโดยอ้างถึงเทวรูปพระยม อายุราวคริสต์ศตวรรษที่ 15 ซึ่งพบอยู่ในบริเวณนั้น โดยมีสีกระดำกระด่าง และมีตะไคร่ปกคลุม เหมือนคนเป็นเรื้อน ทั้งยังสอดคล้องกับความเชื่อที่ว่า ยโศวรรมันที่ 1 กษัตริย์ผู้สถาปนาเมืองยโศธรปุระอันเป็นที่ตั้งนครธมนั้น ประชวรโรคเรื้อน แต่ชื่อจริง ๆ ของเทวรูปดังกล่าว คือ "ธรรมราชา" ดังที่จารึกอยู่บนตัวรูปเอง

พระลานนี้เป็นรูปตัวยู (U) ทำให้เชื่อกันว่า สร้างขึ้นเพื่อใช้เป็นที่ถวายพระเพลิงพระศพเจ้านาย

## อ้างอิง

หมวดหมู่:สถานที่สมัยพระนครในจังหวัดเสียมเรียบ
เขา

**เขา** () เป็นธรณีสัณฐานที่สูงขึ้นจากภูมิประเทศแวดล้อม มักมียอดชัดเจน แม้ในพื้นที่ที่มีภูมิลักษณ์ผาชัน/มุมเท อาจเรียกส่วนใดส่วนหนึ่งของภูมิประเทศราบที่ไม่มียอดขนาดใหญ่ว่า "เขา" ก็ได้


หมวดหมู่:ธรณีสัณฐานลาดเอียง
ฮิวเบิร์ต ฮัมเฟรย์

**ฮิวเบิร์ต โฮราทิโอ ฮัมเฟรย์ จูเนียร์** () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 38 ระหว่าง พ.ศ. 2508 ถึง 2512 ในสมัยประธานาธิบดีลินดอน บี. จอห์นสัน

หมวดหมู่:ชาวอเมริกันเชื้อสายนอร์เวย์
หมวดหมู่:ชาวอเมริกันเชื้อสายอังกฤษ
หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากรัฐเซาท์ดาโคตา
หมวดหมู่:บุคคลจากรัฐมินนิโซตา
สปิโร แอกนิว

**สปิโร ธีโอดอร์ "เท็ด" แอกนิว** () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 39 ระหว่าง พ.ศ. 2512 ถึง 2516 ในสมัยประธานาธิบดีริชาร์ด นิกสัน ต่อมาได้ลาออกจากตำแหน่งรองประธานาธิบดี เมื่อวันที่ 10 ตุลาคม พ.ศ. 2516 เนื่องจากคดีอื้อฉาวเกี่ยวกับคดีทุจริตนับเป็นรองประธานาธิบดีคนที่สองของสหรัฐที่ลาออกจากตำแหน่งต่อจากจอห์น ซี. แคลฮูน

หมวดหมู่:รองประธานาธิบดีสหรัฐ
หมวดหมู่:พรรคริพับลิกัน (สหรัฐ)
หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายกรีก
หมวดหมู่:คริสต์ศาสนิกชนนิกายโปรเตสแตนต์ชาวอเมริกัน
หมวดหมู่:บุคคลจากรัฐแมริแลนด์
จีรนันทน์ เศวตนันทน์

**จีรนันทน์ เศวตนันทน์**  นางสาวไทย พ.ศ. 2508 คนที่ 15 และได้รับตำแหน่งรอบอันดับ 2 นางงามจักรวาล 1966 สำหรับจีรนันทน์ เป็นสาวไทยคนที่ 4 ที่เป็นตัวแทนของประเทศไทย ต่อจากอมรา อัศวนนท์ รองนางสาวไทย พ.ศ. 2496 ซึ่งเป็นตัวแทนคนแรกเข้าร่วมประกวดนางงามจักรวาล ค.ศ. 1956 ตามด้วย สดใส วานิชวัฒนา ค.ศ. 1959 และตามด้วย อาภัสรา หงสกุล นางงามจักรวาลคนที่ 14

## นางสาวไทย 2508
จีรนันทน์เป็นลูกสาวของ พล.ต.ต.จรุง เศวตนันทน์ และ นางอร่ามศรี เศวตนันทน์ ต่อมาเธอได้รับตำแหน่งนางสาวไทย ปี 2508 คนที่ 15 ซึ่งจัดประกวดที่กรุงเทพ เธอจบการศึกษาจากสหราชอาณาจักร หลังจากนั้นเธอได้รับการฝึกฝนจากสมเด็จพระนางเจ้าสิริกิติ์ พระบรมราชินีนาถก่อนที่จะไปประกวดนางงามจักรวาลในปีถัดมา มีหลานสาวที่เป็นนางสาวไทย 2534 คือ จิรประภา เศวตนันทน์

## นางงามจักรวาล 1966
จีรนันทน์ครองมงกุฎนางสาวไทย ปี 2508 เมื่อวันที่ 3 ธันวาคม พ.ศ. 2508 หลังจากนั้นได้เข้าร่วมประกวด นางงามจักรวาล 1966 ที่ไมอามี่บีช, ฟลอริดา สหรัฐอเมริกา โดยก่อนประกวด จีรนันทน์ได้เข้าเฝ้าฯ สมเด็จพระนางเจ้าสิริกิติ์ พระบรมราชินีนาถ และได้รับพระราชทานคำแนะนำถึงวิธีการเดิน การนั่ง และการถอนสายบัวแบบไทย รวมถึงทรงผมแบบแสกกลางเกล้าทุยสูงไปข้างหลัง เพื่อให้แตกต่างจากทรงผมของอาภัสรา หงสกุลที่ใช้ในการประกวดเมื่อปีก่อนด้วย จีรนันทน์ สามารถคว้าตำแหน่งรองอันดับ 2 ไปครอง โดยมากาเรต้า อาวิดสัน สาวงามจาก สวีเดน เป็นผู้ครองตำแหน่งนางงามจักรวาล 1966

## ช่วงชีวิตหลังจากนางสาวไทย
จีรนันทน์ได้พบรักกับศ.นพ.รุ่งธรรม ลัดพลี นายแพทย์แผนกศัลยกรรมทางประสาทและสมองของโรงพยาบาลศิริราชและภายหลังได้เป็นแพทย์พิเศษประจำพระองค์ในพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9
ต่อมาเมื่อวันที่ 7 มกราคม พ.ศ.2511 ทั้งสองได้จัดพิธีหมั้น และเข้าพิธีสมรสพระราชทานในอีก 1 ปี ถัดมา เมื่อวันที่ 21 กุมภาพันธ์ พ.ศ.2512
ภายหลังทั้งสองได้หย่าร้างกันและจีรนันทน์ได้สมรสใหม่กับ พล.ร.อ.อำนวย บุญรอด มีบุตรชาย 1 คน คือ สุวีระ บุญรอด
ทั้งนี้ จีรนันทน์เคยได้รับแต่งตั้งเป็นนางสนองพระโอษฐ์ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อปี พ.ศ. 2523 แต่ปัจจุบันได้กราบบังคมทูลลาออกจากการเป็นนางสนองพระโอษฐ์แล้ว

## อ้างอิง

หมวดหมู่:นางงามไทย
หมวดหมู่:นางสาวไทย
หมวดหมู่:บุคคลจากจังหวัดสุราษฎร์ธานี
โรงฆ่าสัตว์

thumb|คนงานและวัวในโรงฆ่าสัตว์ ค.ศ.  1942.

**โรงฆ่าสัตว์** หรือ**โรงเชือด** () เป็นสิ่งก่อสร้างที่สัตว์ถูกฆ่าเพื่อเป็นนำมาเป็นอาหาร โรงฆ่าสัตว์ส่งเนื้อสัตว์ต่อให้กับอุตสาหกรรมบรรจุหีบห่อ ส่วนโรงฆ่าสัตว์ที่เนื้อไม่ได้ถูกนำไปเป็นอาหารอาจถูกเรียกว่า knacker's yard หรือ knackeries และมักใช้ฆ่าสัตว์ที่ไม่เหมาะสำหรับการรับประทานหรือที่ไม่สามารถทำงานในฟาร์มได้อีกต่อไป เช่น ม้าที่ไม่สามารถทำหน้าที่ได้
การฆ่าสัตว์ในระดับอุตสาหกรรมมาพร้อมกับปัญหาด้านลอจิสติก, ปัญหาด้านสวัสดิภาพสัตว์, ความต้องการทางสาธารณสุข และปัญหาด้านสิ่งแวดล้อม  การหาที่่เพื่อสร้างโรงฆ่าสัตว์ยังเป็นปัญหาและมักเป็นที่เกลียดชังของสาธารณะ

กลุ่มสิทธิและสวัสดิภาพสัตว์มักแสดงความกังวลเกี่ยวกับวิธีขนย้าย, จัดเตรียม, เลี้ยง และฆ่าของโรงฆ่าสัตว์บางที่

## อ้างอิง

หมวดหมู่:สิทธิสัตว์
หมวดหมู่:ปศุสัตว์
หมวดหมู่:สิ่งก่อสร้างสำหรับการเกษตรกรรม
หมวดหมู่:อุตสาหกรรมเนื้อสัตว์
รางวัลสตาร์พิคส์ ครั้งที่ 15 ประจำปี พ.ศ. 2560

## รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น **ตัวหนา**

หมวดหมู่:รางวัลสตาร์พิคส์
เนลสัน รอกกีเฟลเลอร์

**เนลสัน อัลดริช รอกกีเฟลเลอร์** () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 41 ระหว่าง พ.ศ. 2517 ถึง 2520 ในสมัยประธานาธิบดีเจอรัลด์ ฟอร์ด

หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอต-ไอริช
หมวดหมู่:รองประธานาธิบดีสหรัฐ
หมวดหมู่:พรรคริพับลิกัน (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากรัฐเมน
หมวดหมู่:บุคคลจากรัฐนิวยอร์ก
หมวดหมู่:ศิษย์เก่าจากวิทยาลัยดาร์ตมัธ
นิวส์ (อัลบั้มลาบานูน)

***นิวส์*** (, *เหนือ ออก ตก ใต้*) เป็นสตูดิโออัลบั้มชุดที่ 8 ของวงร็อค ลาบานูน และเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พงศศรัณย์ พุ่มทิพย์ เป็นโปรดิวเซอร์ ออกจำหน่ายในวันที่ 25 สิงหาคม พ.ศ. 2559  ซึ่งอัลบั้มชุดนี้ได้ทำมาสเตอร์ริ่งที่นิวยอร์ก

โดยชื่ออัลบั้มมาจากแนวคิดที่ว่า แฟนเพลงลาบานูนมีอยู่ทั่วทุกภาคของประเทศ ในอัลบั้มนี้มีซิงเกิ้ลฮิตที่ได้รับความนิยมสูง เช่น เชือกวิเศษ, แพ้ทาง, พลังงานจน และศึกษานารี

อัลบั้มชุดนี้ได้เล่าถึงเรื่องราว 7-8 ปีที่หายไปของวงลาบานูนที่มาจาก เหนือ ใต้ ออก ตก ที่สั่งสมประสบการณ์ชีวิต และได้ไปเล่นคอนเสิร์ตมา ใครจะรู้ว่าร้องเพลงแล้วอยู่ดี ๆ วันนึงเราก็หยุด

## เนื้อหาของเพลงในอัลบั้ม
ซิงเกิลเปิดตัว "ศึกษานารี" มีเนื้อหาเกี่ยวกับ ใจนารี ยากแท้ หยั่งถึง ซึ่งตรงความหมายที่สุดและคงจะตรงกับชีวิตจริงของใครหลายๆคน ว่าการจะเข้าใจผู้หญิงนั้น เป็นเรื่องยากเย็นเหลือเกิน

ส่วนซิงเกิลถัดมา "พลังงานจน" มีเนื้อหาเกี่ยวกับให้กำลังใจ สำหรับคนที่ท้อแท้หมดหวัง ใช้ข้อด้อยของตัวเองเป็นแรงผลักดัน เพื่อเป็นพลังงาน ใช้การเล่นคำว่า "พลังงานจน" ซึ่งพ้องเสียงกับคำว่า "พลังงานจลน์" ซึ่งแปลว่า "พลังงานที่มีอยู่ในวัตถุที่กำลังเคลื่อนที่" แต่ พลังงานจน คงเป็นพลังงานจากการที่ เราจน เราไม่มี จนเป็นแรงผลักดัน ให้ออกมาทำอะไรเพื่อตัวเราเอง เพื่อคนที่เรารัก

และซิงเกิลที่ "เชือกวิเศษ" เกี่ยวกับความรักที่ไม่สมหวัง เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้

## รายชื่อเพลง

## บุคคลที่เกี่ยวข้อง
;ลาบานูน
* เมธี อรุณ (เมธี) ร้องนำ, กีตาร์
* อนันต์ สะมัน (อนันต์) เบส
* ณัฐนนท์ ทองอ่อน (สมเมย์) กลอง

## อ้างอิง

หมวดหมู่:อัลบั้มเพลงของลาบานูน
หมวดหมู่:อัลบั้มเพลงในปี พ.ศ. 2559
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
วอลเตอร์ มอนเดล

วอลเตอร์ เฟรดเดอริก "  (5 มกราคม 1928 – 19 เมษายน 2021) เป็นนักการเมืองและทนายความชาวอเมริกัน ดำรงตำแหน่งรองประธานาธิบดีสหรัฐอเมริกาลำดับที่ 42 ภายใต้ประธานาธิบดีจิมมี่ คาร์เตอร์ ระหว่างปี 1977–1981 เขาเป็นผู้ริเริ่มให้รองประธานาธิบดีมีบทบาทและอำนาจทางนโยบายอย่างชัดเจน

ในปี 1984 มอนเดลได้รับการเสนอชื่อจากพรรค Democratic ลงสมัครชิงตำแหน่งประธานาธิบดีสหรัฐ โดยเลือก Geraldine Ferraro เป็นคู่สมัครคนแรกของพรรคที่เป็นผู้หญิง หลังจากพ่ายแพ้แก่ Ronald Reagan เขาดำรงตำแหน่งเอกอัครราชทูตสหรัฐประจำญี่ปุ่นในช่วงปี 1993–1996

หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายนอร์เวย์
หมวดหมู่:ชาวอเมริกันเชื้อสายสกอตแลนด์
หมวดหมู่:คริสต์ศาสนิกชนนิกายเพรสไบทีเรียนชาวอเมริกัน
หมวดหมู่:รองประธานาธิบดีสหรัฐ
หมวดหมู่:พรรคเดโมแครต (สหรัฐ)
หมวดหมู่:นักการเมืองอเมริกัน
หมวดหมู่:บุคคลจากรัฐมินนิโซตา
เอโมจิ

[thumb|180px|เอโมจิรูปหนึ่ง ประดิษฐ์โดยโครงการ[ฟอนต์โนโต|โนโต]]
**เอโมจิ** () หรือ **อิโมจี** () คือตัวหนังสือความคิดและสไมลีย์ที่ใช้กันในข้อความอิเล็กทรอนิกส์และเว็บเพจ เอโมจิปรากฏในหลายรูปแบบ เช่น การแสดงสีหน้าและกิริยาอาการ วัตถุ สถานที่ ลมฟ้าอากาศ สัตว์ เป็นต้น เอโมจิมีลักษณะเหมือนสัญรูปอารมณ์มาก แต่มาจากรูปภาพจริงแทนที่จะมาจากตัวอักษร ตัวเลข หรือเครื่องหมายวรรคตอนประสมกันอย่างสัญรูปอารมณ์ เดิมคำ *เอโมจิ* มีความหมายว่า ตัวหนังสือภาพ โดยมาจากคำ *เอะ* (, "ภาพ") ประสมกับคำ *โมจิ* (, "ตัวหนังสือ") ความคล้ายคลึงระหว่างรูปอักษรโรมันของคำนี้ (คือ ) กับคำ  และ  ในภาษาอังกฤษเป็นเรื่องบังเอิญเท่านั้น

อีโมจิมีต้นกำเนิดมาจากโทรศัพท์เคลื่อนที่ของญี่ปุ่นในปี พ.ศ. 2542 โดยนายชิเกตากะ คูริตะ ผู้มีอาชีพนักออกแบบของบริษัทผู้ให้บริการโทรศัพท์แห่งหนึ่งในญี่ปุ่นเพื่อช่วยให้การสื่อสารทางโทรศัพท์เคลื่อนที่นั้นง่ายขึ้น ในครั้งนั้นเขาได้คิดค้นอีโมจิรวมทั้งหมด 176 แบบ

ในคริสต์ทศวรรษ 2010 เอโมจิได้รับความนิยมเพิ่มขึ้นทั่วโลกหลังจากที่มีการเพิ่มเอโมจิเข้าไปในระบบปฏิบัติการสำหรับอุปกรณ์เคลื่อนที่หลายระบบ ปัจจุบันถือว่าเอโมจิเป็นส่วนหนึ่งของวัฒนธรรมประชานิยมในโลกตะวันตก ในปี พ.ศ. 2558 *[[ออกซฟอร์ดดิกชันนารีส์]]* ประกาศให้เอโมจิรูปใบหน้ากับน้ำตาแห่งความยินดี (Face with Tears of Joy emoji) เป็นคำแห่งปี

## อ้างอิง

## แหล่งข้อมูลอื่น

* Unicode Technical Report #51: Unicode emoji
* The Unicode FAQ – Emoji & Dingbats
* Emoji Symbols&nbsp;– The original proposals for encoding of Emoji symbols as Unicode characters.
* Background data for Unicode proposal
* emojitracker – List of most popularly used emoji on the Twitter platform; updated in real-time.


หมวดหมู่:ตัวหนังสือภาพ
หมวดหมู่:สัญรูปคอมพิวเตอร์
หมวดหมู่:วัฒนธรรมอินเทอร์เน็ต
หมวดหมู่:สแลงอินเทอร์เน็ต
หมวดหมู่:สิ่งประดิษฐ์ของญี่ปุ่น
หมวดหมู่:ระบบการเขียนภาษาญี่ปุ่น
หมวดหมู่:การคุยออนไลน์
มัมแอนด์ป็อปช็อป

**Mom & Popshop** เป็นสตูดิโออัลบั้มชุดที่ 3 ของวงร็อค ทเวนตีไฟฟ์อาเวอส์ และเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี มณฑล จิรา & 25hours เป็นโปรดิวเซอร์ ออกจำหน่ายในวันที่ 27 สิงหาคม พ.ศ. 2558

## เนื้อหาของเพลงในอัลบั้ม
ซิงเกิลเปิดตัว "สุขาอยู่หนใด" มีเนื้อหาเกี่ยวกับ ความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข

ส่วนซิงเกิลที่ 2 ถัดมา "แรงโน้มถ่วง" มีเนื้อหาเกี่ยวกับ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคน

ส่วนโปรโมชั่นซิงเกิล "เธอเอาใจฉันไป" เป็นเพลงเกี่ยวกับความรักหวานแหวว 

ส่วนซิงเกิลที่ 3 "ไม่เคย" เป็นเพลงเกี่ยวกับไม่จำเป็นว่าต้องเป็นเรื่องของความรัก คนรักอย่างเดียว  แต่มันคือ “สิ่งสำคัญทุกสิ่ง” ในชีวิตอาจจะเป็นพ่อแม่ ครอบครัว เวลา หรือ โอกาส ของชีวิตที่ไม่ควรปล่อยให้มันผ่านเลยไป เราจะคิดถึงมันก็ต่อเมื่อมัน “ไม่อยู่แล้ว”

## รายชื่อเพลง

## บุคคลที่เกี่ยวข้อง
;ทเวนตีไฟฟ์อาเวอส์
* สมพล รุ่งพาณิชย์ (แหลม) – ร้องนำ
* ประทีป สิริอิสสระนันท์ (โฟร์) – กีต้าร์
* ปิยวัฒน์ มีเครือ (ปู๋) – กีต้าร์
* เอกศิริ กำบังภัย (บัง) – เบส
* กฤตพงศ์ สกุลนามอเนก (จ๊อบ) – กลอง

## อ้างอิง

หมวดหมู่:อัลบั้มเพลงของทเวนตีไฟฟ์อาเวอส์
หมวดหมู่:อัลบั้มเพลงในปี พ.ศ. 2558
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
กระแซ

**กระแซ** (; ) เรียกตนเองว่า **เมเต** (Meitei, ), **มีเต** (Meetei) หรือ **มณิปุรี** (Manipuri, ) เป็นชาติพันธุ์หนึ่งอาศัยอยู่ทางตะวันออกเฉียงเหนือของประเทศอินเดีย และเป็นประชากรส่วนใหญ่ของรัฐมณีปุระ ส่วนใหญ่ตั้งถิ่นฐานอยู่บริเวณที่ราบตอนกลางของรัฐมณีปุระ และยังพบอีกว่ามีจำนวนไม่น้อยอาศัยดินแดนข้างเคียงเช่น รัฐอัสสัม, รัฐเมฆาลัย และรัฐตริปุระ ทั้งยังพบการตั้งถิ่นฐานในประเทศอื่น ๆ ใกล้เคียงคือประเทศบังกลาเทศ และพม่า เมื่อพม่าเรืองอำนาจ มักกวาดต้อนเชลยชาวกระแซมาฝึกหัดเป็นทหารม้า และเป็นพราหมณ์ในราชสำนักพม่า ปัจจุบันมีชาวกระแซอาศัยอยู่ในหลายพื้นที่ของประเทศพม่า ได้แก่ รัฐกะชีน ภาคย่างกุ้ง ภาคซะไกง์ รัฐฉาน และภาคอิรวดี เป็นอาทิ

ชาวกระแซเป็นที่รู้จักในไทยอยู่บ้าง ดังปรากฏคำอธิบายลักษณะของชาวกระแซใน *จารึกโคลงภาพคนต่างภาษา แผ่นที่ 18* ภายในวัดพระเชตุพนวิมลมังคลารามราชวรมหาวิหาร ระบุว่า "ชาวกระแซมีผิวคล้ำ นุ่งผ้าขาว มีการอาบยาตามร่างกาย ชำนาญในการล่ากวาง และอาศัยอยู่ในดินแดนที่ขึ้นต่อพุกาม (พม่า)" โดยเนื้อหาแต่งโดยพระสมบัติบาล ตรงกับรัชสมัยพระบาทสมเด็จพระนั่งเกล้าเจ้าอยู่หัว นอกจากนี้ประชาชนในตำบลกระแสบน อำเภอแกลง จังหวัดระยอง เชื่อว่าบรรพบุรุษของตนเป็นชาวกระแซที่มีเชื้อสายมอญอพยพลงมาจากเมืองพิษณุโลก เข้าไปตั้งชุมชนเมื่อสมัยกรุงศรีอยุธยา หรือราว 400 ปีก่อน และสันนิษฐานกันว่าชื่อตำบล "กระแส" มาจากคำว่า "กระแซ" ตามชื่อชาติพันธุ์ของตน

ชาวกระแซใช้ภาษามณีปุระในการสื่อสาร ซึ่งภาษาดังกล่าวจัดอยู่ในตระกูลภาษาทิเบต-พม่า และเป็นหนึ่งในยี่สิบสองภาษาราชการของประเทศอินเดียตามรัฐธรรมนูญ ค.ศ. 1992 เดิมใช้อักษรเมเตมาเยกในการเขียน แต่ภายหลังถูกแทนที่ด้วยอักษรเบงกอลช่วงศตวรรษที่ 18 ปัจจุบันมีความพยายามในการฟื้นฟูการใช้อักษรเมเตมาเยกอีกครั้งอย่างช้า ๆ

แต่เดิมชาวกระแซนับถือศาสนาสนมาหี (Sanamahism) ซึ่งเป็นลัทธิบูชาสุริยเทพและผีบรรพชน และพบร่องรอยว่าชาวกระแซเคยนับถือศาสนาพุทธมาก่อน ปัจจุบันชาวกระแซส่วนใหญ่นับถือศาสนาฮินดูนิกายไวษณพ ซึ่งเปลี่ยนไปนับถือเมื่อราว 300 ปีก่อนหน้านี้ แต่เป็นเพียงฮินดูพื้นเมืองหรือฮินดูแบบมณีปุระเท่านั้นเพราะรับอิทธิพลมาอย่างผิวเผิน โดยมีการนับถือปะปนกับลัทธิพื้นเมือง นอกจากนี้ยังมีชาวกระแซบางส่วนเข้ารีตศาสนาอิสลามเมื่อศตวรรษที่ 17 ในยุคจักรวรรดิโมกุลเรืองอำนาจ โดยจะถูกเรียกว่าปันกัล (Pangal) หรือมียะฮ์เมเต (Miah Meitei) ส่วนชาวกระแซในประเทศพม่าหันไปนับถือศาสนาพุทธมากขึ้นตั้งแต่ ค.ศ. 1917 และขยายตัวเพิ่มขึ้นจนถึง ค.ศ. 1931

## อ้างอิง

## แหล่งข้อมูลอื่น

หมวดหมู่:กลุ่มชาติพันธุ์ตระกูลภาษาย่อยทิเบต-พม่า
หมวดหมู่:กลุ่มชาติพันธุ์ในประเทศอินเดีย
หมวดหมู่:กลุ่มชาติพันธุ์ในประเทศพม่า
หมวดหมู่:กลุ่มชาติพันธุ์ในประเทศบังกลาเทศ
หมวดหมู่:กลุ่มชาติพันธุ์ในประเทศไทย
ถนนกัลยาณไมตรี

**ถนนกัลยาณไมตรี** () เป็นถนนสายหนึ่งในกรุงเทพมหานคร ตั้งอยู่ในแขวงพระบรมมหาราชวัง เขตพระนคร เป็นถนนสายสั้น ๆ เชื่อมระหว่างถนนสนามไชยบริเวณแยกกัลยาณไมตรี กับถนนอัษฎางค์และถนนบำรุงเมือง ที่สะพานช้างโรงสีบริเวณแยกสะพานช้างโรงสี

ถนนกัลยาณไมตรี เป็นถนนที่อยู่ระหว่างอาคารกระทรวงกลาโหม กับกรมแผนที่ทหาร ตั้งชื่อเป็นเป็นเกียรติแก่พระยากัลยาณไมตรี (ฟรานซิส บี. แซร์) ชาวอเมริกันที่เข้ามารับราชการในประเทศไทย และมีบทบาทสำคัญอย่างยิ่งในกิจการต่างประเทศโดยเฉพาะในช่วงรัชสมัยพระบาทสมเด็จพระมงกุฎเกล้าเจ้าอยู่หัว ซึ่งเดิมพระราชวังสราญรมย์ที่อยู่ใกล้เคียง เคยเป็นที่ตั้งของกระทรวงการต่างประเทศ

นอกจากนี้แล้ว ตัวอาคารของกระทรวงกลาโหมที่อยู่ข้างถนนกัลยาณไมตรี ซึ่งเป็นสถาปัตยกรรมแบบปัลลาดีโอมีความสวยงาม โดดเด่นด้วยตัวอาคารสีเหลือง มีหน้าต่างเป็นจำนวนนับร้อยบาน จึงนิยมใช้เป็นสถานที่ถ่ายรูป หรือใช้สำหรับถ่ายทำโฆษณาหรือภาพยนตร์ต่าง ๆ 

## อ้างอิง

## แหล่งข้อมูลอื่น
*

กัลยาณไมตรี
กัลยาณไมตรี
หมวดหมู่:สถานที่ที่ตั้งชื่อตามนามของบุคคลสำคัญของไทย
ท่าสี่พระยา

**ท่าสี่พระยา** (; รหัส: น3, N3) เป็นท่าเรือแห่งหนึ่งในพื้นที่กรุงเทพมหานคร ตั้งอยู่ริมฝั่งแม่น้ำเจ้าพระยาฝั่งตะวันออก หรือฝั่งพระนคร ประกอบด้วยท่าเรือจำนวนสองท่า ได้แก่ ท่าด้านเหนือเป็นท่าเรือข้ามฟากไปยังท่าคลองสานกับไอคอนสยาม ในพื้นที่แขวงตลาดน้อย เขตสัมพันธวงศ์ เปิดให้บริการตั้งแต่เวลา 05:30–24:00 น. และท่าเรือด้านใต้ เป็นท่าที่ให้บริการของเรือด่วนเจ้าพระยากับเรือโดยสารสาธารณะ ไทย สมายล์ โบ้ท ในพื้นที่แขวงบางรัก เขตบางรัก 

ท่าสี่พระยา อยู่ใกล้กับแหล่งท่องเที่ยวและสถานที่สำคัญ เช่น ริเวอร์ซิตี้, โรงแรมรอยัลออร์คิดเชอราตัน, ถนนสี่พระยา, วัดแก้วแจ่มฟ้า และไอคอนสยาม โดยสามารถเดินไปยังชุมชนตลาดน้อยได้ ซึ่งภายในชุมชนมีหลายสิ่งที่น่าสนใจ เช่น โบสถ์กาลหว่าร์, ธนาคารไทยพาณิชย์ สาขาตลาดน้อย, ศาลเจ้าโจวซือกง หรือบ้านโซวเฮงไถ่ บ้านสถาปัตยกรรมจีนโบราณ อายุกว่า 200 ปี และสามารถเดินเชื่อมต่อไปยังวงเวียนโอเดียน อันจุดเริ่มต้นของถนนเยาวราชได้

## การเชื่อมต่อรถโดยสาร
### ท่านํ้าสี่พระยา
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

* **ป้ายรถประจำทาง** ถนนสี่พระยา ป้ายท่าน้ำสี่พระยา สาย 36 45 93

## อ้างอิง

หมวดหมู่: ท่าเรือข้ามฟากแม่น้ำเจ้าพระยา
หมวดหมู่: ท่าเรือด่วนเจ้าพระยา
สี่พระยา
สี่พระยา
ปฏิบัติการมึนเชิน

**ปฏิบัติการมึนเชิน** () เป็นรหัสนามของโรมาเนียในความร่วมมือกันเพื่อการรุกรานของเยอรมัน-โรมาเนียในช่วงเยอรมันเข้ารุกรานสหภาพโซเวียตในสงครามโลกครั้งที่สอง กับเป้าหมายหลักเพื่อยึดกลับคืนดินแดนเบสซาราเบีย ทางตอนเหนือของบูโควิน่า และ Hertsa ที่ต้องจำใจยอมยกให้โดยโรมาเนียแก่สหภาพโซเวียตเมื่อปีก่อน (เบสซาราเบียและทางตอนเหนือของบูโควิน่าภายใต้โซเวียตยึดครอง) ปฏิบัติการได้ดำเนินการเสร็จสิ้นหลัง 24 วันของการสู้รบ การก่อตั้งกองทัพฝ่ายอักษะได้รวมถึงกองทัพที่ 3 และกองทัพที่ 4 ของโรมาเนียและกองทัพที่ 11 ของเวร์มัคท์ การรุกรานครั้งนี้ได้มีผลตามมาด้วยการฆ่าล้างเผ่าพันธุ์ประชากรชาวยิวในเบสซาราเบีย

การรุกรานได้เริ่มต้นขึ้นเมื่อวันที่ 2 กรกฎาคม  ด้วยกองกำลังโรมาเนียที่โดดเด่นทางตอนเหนือ เมื่อวันที่ 5 กรกฎาคม Chernivtsi เมืองหลวงของบูโควิน่าเหนือ ถูกเข้ายึดโดยกองพัน Vânători de Munte  ที่ 3 และ 23 เมื่อวันที่ 16 กรกฎาคม Chișinău, เมืองหลวงของเบสซาราเบียถูกยึดภายหลังการสู้รบอย่างหนักโดยหัวหอกกองกำลังโรมาเนียโดยกองพลยานเกราะโรมาเนียที่ 1 (Divizia 1 Blindată) ที่ติดตั้งส่วนใหญ่ด้วยรถถังเบาอาร์-2 126 คัน เมื่อวันที่ 26 กรกฎาคม พื้นที่ทั้งหมดอยู่ภายใต้การควบคุมของโรมาเนีย-เยอรมัน เมื่อวันที่ 17 สิงหาคม เบสซาราเบียและทางตอนเหนือของบูโควิน่าได้รับฟื้นฟูกลับมารวมเป็นรัฐโรมาเนียอีกครั้ง

## อ้างอิง

ส
ส
หมวดหมู่:ปฏิบัติการบาร์บาร็อสซา
หมวดหมู่:ประวัติศาสตร์โรมาเนีย
หมวดหมู่:เหตุการณ์ในเดือนกรกฎาคม พ.ศ. 2484
ยุทธการที่อูมัญ

**ยุทธการที่อูมัญ** (15 กรกฏาคม – 8 สิงหาคม ค.ศ. 1941) เป็นการโอบล้อมของเยอรมันและพันธมิตรต่อกองทัพโซเวียตที่ 6 และ 12 ภายใต้การบัญชาการของพลโท I. N. Muzyrchenko และพลตรี P. G. Ponedelin เหตุการณ์ตามลำดับ-เมืองอูมัญทางตอนใต้ในช่วงการเริ่มต้นของปฏิบัติการการรุกของกองทัพเยอรมันกลุ่มใต้ภายใต้การนำของจอมพลแกร์ด ฟอน รุนด์ชเตดท์ เป็นส่วนหนึ่งของปฏิบัติการบาร์บารอสซาบนแนวรบด้านตะวันออก ในสงครามโลกครั้งที่สอง

การสู้รบครั้งนี้ได้เกิดขึ้นในช่วงปฏิบัติการป้องกันเคียฟ ในช่วงระหว่างส่วนหนึ่งของแนวรบตะวันตกเฉียงใต้ของกองทัพแดงได้ทำการปกป้องสะพาน Southern Bug และถนนรางรถไฟทางยุทธศาสตร์ระหว่างโอเดสซาและสโมเลนสค์ และส่วนหนึ่งของกองทัพพันเซอร์ที่ 1 ในยูเครนตะวันตกในช่วงหลังของการรุกจากโปแลนด์ตอนใต้ไปยังคาบสมุทรไครเมีย

กองทัพโซเวียตภายใต้การบัญชาการรวมของทิศตะวันตกเฉียงใต้ ผู้บัญชาการคือจอมพลเซมิออน บูดิออนนืย ซึ่งได้รวมถึงพันเอก Mikhail Kirponos กองบัญชาการใหญ่และหน่วยย่อยของกองทัพที่ 12 สามารถหลบหนีออกจากวงล้อมได้เนื่องจากความสามารถของกองกำลังทหารราบของเยอรมันไม่อาจปิดเส้นทางได้อย่างแน่นหนาพอ อย่างไรก็ตาม กองทัพทั้งสองต่อมาก็ถูกยุบและทหารหลบหนีไปรวมกับหน่วยอื่น ๆ ครั้งนี้เป็นหนึ่งในการโอบล้อมขนาดใหญ่ของฝ่ายอักษะที่ได้จัดการกับกองทัพแดง

ส
ส
หมวดหมู่:ปฏิบัติการบาร์บาร็อสซา
หมวดหมู่:เหตุการณ์ในเดือนกรกฎาคม พ.ศ. 2484
เทอโรแดคทิลลัส

***เทอโรแดคทิลลัส*** ( ) เป็นสกุลหนึ่งของเทอโรซอร์ที่รู้จักกันในชื่อ เทอโรแดคทิล (pterodactyls) ตอนนี้มีอยู่แค่หนึ่งสายพันธุ์คือ ***Pterodactylus antiquus***

มีฟอสซิลค้นพบที่บาวาเรีย ประเทศเยอรมัน มีอายุอยู่ในช่วงยุคจูราสซิกตอนปลาย (Tithonian ตอนต้น), ประมาณ 150.8–148.5 ล้านปีก่อน ส่วนใหญ่พบที่ยุโรป และแอฟริกา

มันเป็นสัตว์กินเนื้อ และมีความเป็นไปได้ที่จะกินปลา และสัตว์เล็กตัวอื่น ๆ

## รายละเอียด
left|thumb|ขนาดของเทอโรแดคทิลลัสวัยเจริญพันธุ์ (สีน้ำเงิน) และวัยผู้ใหญ่(สีเขียว) เมื่อเทียบกับมนุษย์
มีฟอสซิลของ*เทอโรแดคทิลลัส* มากกว่า 30 ตัวอย่าง และโครงกระดูกส่วนใหญ่มีลักษณะที่สมบูรณ์ *Pterodactylus antiquus* เป็นเทอโรซอร์ตัวเล็ก มีขนาดปีกประมาณ  บางสปีชีสอาจจะมีขนาดตัวเล็กกว่า. อย่างไรก็ตาม, มีเทอโรแดคทิลลัสที่รู้จักกันมาก ซึ่งรวมถึง *[[Ctenochasma]]*, *[[Germanodactylus]]*, *[[Aerodactylus]]*, *[[Aurorazhdarcho]]*, และ *[[Gnathosaurus]]*

กระโหลกของเทอโรแดคทิลลัสนั้นยาวและบางมาก มีฟันทรงกรวย ไม่เหมือนกับเทอโรซอร์ตัวอื่นๆ กระโหลก และขากรรไกรนั้นตรง ไม่เอียงขึ้น
thumb|ภาพของเทอโรแดคทิลลัส

## การแบ่งประเภท
thumb|ตัวอย่าง ''P. antiquus'' (AMNH 1942) แสดงรอยพิมพ์กล้ามเนื้อ
สกุลที่รู้จักกันในชื่อเทอโรแดคทิลลัส* *เมื่อก่อนมีชื่อว่า *Petro-Dactyle* โดย Cuvier ในปี 1809 หลังจากนั้นก็ตั้งใหม่เป็น *Ptéro-Dactyle*. ในปี 1812 โดย Samuel Thomas von Sömmerring
  
[thumb|ตัวอย่างของ P. kochi [Bürgermeister Müller Museum]]
thumb|''Pterodactylus kochi''
thumb|ตัวอย่างวัยเด็กของ ''P. kochi''

### รายชื่อสายพันธุ์ และคำที่มีความหมายคล้ายกัน

## อ้างอิง

หมวดหมู่:เทอโรซอร์
การสื่อสารในประเทศอิหร่าน

[thumb|250x250px|อิหร่านติดหนึ่งในห้าประเทศที่มีอัตราการเจริญเติบโตด้านการสื่อสารโทรคมนาคมมากที่สุด อยู่ในอัตรา 20% อิหร่านได้รับรางวัลประกาศนียบัตรพิเศษจาก[ยูเนสโกในการให้บริการโทรคมนาคมแก่พื้นที่ชนบท]]
**อุตสาหกรรมโทรคมนาคมทั้งหมดในอิหร่าน**เกือบทั้งหมดอยู่ในการดูแลของรัฐบาลและบริหารโดยบริษัทโทรคมนาคมของประเทศอิหร่าน  การขยายตัวของสายโทรศัพท์ในปี ค.ศ. 2004 มีการพัฒนาเป็นที่ยอมรับในภูมิภาคนี้ ประชาการ 100 คนต่อ 22 สายโทรศัพท์ สถิติสูงกว่าอียิปต์ซึ่งอยู่ที่ 14 และซาอุดิอารเบียซึ่งอยู่ที่ 15 แม้ว่าสถิติจะต่ำกว่าสหรัฐอาหรับเอมิเรตต์ กับจำนวน 27 สาย อย่างไรก็ตรงตามมาตรฐานภูมิภาค ในอิหร่านปี ค.ศ. 2012 จำนวนประชากรทุกคนมีโทรศัพท์มือถือมากกว่า 1 เครื่อง

ในปี ค.ศ. 2008 มีสำนักงานการบริการการติดต่อสื่อสารระดับท้องถิ่นมากกว่า 52,000 แห่ง ที่คอยให้บริการด้านคมนาคมในชนบท มีสายโทรศัพท์ในอิหร่านมากกว่า 24 ล้านสาย มีอัตราการขยายตัวร้อยละ 33.66 อิหร่านมีผู้ใช้อินเทอร์เน็ต 43 ล้านคนเป็นข้อมูลบันทึกในตะวันออกกลางแม้ว่าระดับความแรงของอินเทอร์เน็ตจะอยู่ในเกณฑ์ต่ำก็ตาม 

อิหร่านติดหนึ่งในห้าประเทศที่มีอัตราการเจริญเติบโตไปถึงร้อยละ 20 ซึ่งเป็นระดับที่สูงที่สุดในการขยายการสื่อสารโทรคมนาคมทางไกล เพราะอิหร่านมีสำนักงานบริการการติดต่อสื่อสารระดับท้องถิ่นอย่างกวางขวางทำให้ได้รับประกาศนียบัตรพิเศษจากยูเนสโก ในปลายปี ค.ศ. 2009 การสื่อสารโทรคมนาคมอิหร่านมีรายได้ 9.2 ล้านดอลลาร์สหรัฐและถูกรู้จักในฐานะตลาดใหญ่อันดับสี่ของภูมิภาค และคาดว่าจะมีรายได้ถึงร้อยละ 6.9 กับรายได้ 12.9 ล้านดอลลาร์สหรัฐ ในปี ค.ศ. 2014

ตามรายงานในนิตยสารอิเล็กทรอนิกส์ ระบบการสื่อสารของประเทศต่าง ๆ อยู่ในช่วงการขยายหุ้นส่วนทางเทคโนโลยีการสื่อสารและสารสนเทศในอิหร่านค่าจีดีพีของปี ค.ศ. 2002 อยู่ระหว่างร้อยละ 1.1 ถึง 1.3 มีพนักงานประมาณ 150,000 คนในธุรกิจด้านไอซีที ในจำนวนนี้ 20,000 คนทำงานด้านอุตสาหกรรมซอฟต์แวร์ มีบริษัท 1,200 บริษัทด้านเทคโนโลยีการสื่อสารจนถึงปี ค.ศ. 2002 มีบันทึกว่า 200 บริษัทพัฒนาด้านซอฟต์แวร์ รายได้จากการส่งออกซอฟต์แวร์ในปี ค.ศ. 2008 อยู่ที่ประมาณ 50 ล้านดอลลาร์สหรัฐ ในช่วง ค.ศ. 2009 ถึง 2020 ตลาดโทรคมนาคมในอิหร่านได้เพิ่มขึ้นมากกว่าสองเท่า

## อ้างอิง



หมวดหมู่:ประเทศอิหร่าน
ลูนีทูนส์

**ลูนีย์ตูนส์** () เป็นภาพยนตร์สั้นแอนิเมชันสุขนาฏกรรมสัญชาติอเมริกัน ผลิตโดยวอร์เนอร์บราเธอส์ตั้งแต่ ค.ศ. 1930–1969 ซึ่งขณะนั้นอยู่ในช่วงยุคทองแห่งภาพยนตร์แอนิเมชันของสหรัฐ เดิมผลิตเป็นภาพขาวดำ ต่อมาเริ่มผลิตเป็นภาพสีตั้งแต่คริสต์ทศวรรษ 1940

## ประวัติ

เมื่อ ค.ศ. 1929 วอร์เนอร์บราเธอส์สนใจที่จะผลิตภาพยนตร์สั้นแอนิเมชันเพื่อโปรโมตผลงานเพลงของทางบริษัท และเพื่อแข่งขันกับการ์ตูนสั้นเรื่องมิกกี้เมาส์ของวอลต์ ดิสนีย์ ทางบริษัทจึงทำสัญญากับ ลีออน ชเลสซินเจอร์ (Leon Schlesinger) ให้ผลิตการ์ตูนให้กับทางบริษัท เขาได้จ้างให้ รูดอล์ฟ ไอซิง (Rudolf Ising) และฮิว ฮาร์แมน (Hugh Harman) ผลิตซีซันแรก ตอนแรกมีชื่อว่า *Sinkin' in the Bathtub* ซึ่งออกอากาศเมื่อ ค.ศ. 1930

ต่อมาฮาร์แมนและไอซิงได้ออกจากวอร์เนอร์บราเธอส์เมื่อ ค.ศ. 1933 เนื่องจากมีข้อพิพาทเรื่องงบประมาณกับชเลสซินเจอร์ และได้นำสิทธิ์ในตัวละครและการ์ตูนที่สร้างขึ้นไปด้วย 

ต่อมาเริ่มผลิตเป็นภาพสี โดยตอนสุดท้ายที่ผลิตเป็นภาพขาวดำคือ *Puss n' Booty* ซึ่งออกอากาศเมื่อ ค.ศ. 1943

ในคริสต์ทศวรรษ 1980 วอร์เนอร์โฮมวิดีโอได้วางจำหน่ายการ์ตูนชุดนี้ในรูปแบบวีเอชเอส

## ภาพยนตร์
* สเปซแจม ทะลุมิติมหัศจรรย์ (1996)
* ลูนี่ย์ ทูนส์ รวมพลพรรคผจญภัยสุดโลก (2003)
* สเปซแจม สืบทอดตำนานใหม่ (2021)

## อ้างอิง


หมวดหมู่:ภาพยนตร์ซีรีส์
หมวดหมู่:รายการโทรทัศน์ช่อง 3
หมวดหมู่:รายการโทรทัศน์ช่อง 5
หมวดหมู่:แฟรนไชส์วอร์เนอร์บราเธอส์
หมวดหมู่:การตรวจพิจารณาโทรทัศน์
หมวดหมู่:ภาพยนตร์ชุดแอนิเมชัน
หมวดหมู่:ภาพยนตร์ที่ถูกเซ็นเซอร์
หมวดหมู่:วัฒนธรรมอเมริกัน
หมวดหมู่:วอร์เนอร์บราเธอส์
ธนาคารไทยพาณิชย์ สาขาตลาดน้อย

thumb|ธนาคารไทยพาณิชย์ สาขาตลาดน้อย
**ธนาคารไทยพาณิชย์ สาขาตลาดน้อย** เป็นสาขาหนึ่งของธนาคารไทยพาณิชย์ ตั้งอยู่ ณ เลขที่ 1280, 1280/1 ถนนโยธา แขวงตลาดน้อย เขตสัมพันธวงศ์ กรุงเทพมหานคร โดยธนาคารแห่งนี้ มีประวัติความเป็นมาที่เก่าแก่ยาวนาน โดยเป็นที่ทำการของธนาคารแห่งแรกในประเทศไทย  เริ่มก่อตั้งขึ้นในนาม "บุคคลัภย์" โดยพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2447 เพื่อให้เป็นสถาบันการเงินที่เป็นฐานรองรับการเติบโตด้านเศรษฐกิจของไทย และได้เปลี่ยนชื่อมาเป็น "แบงก์สยามกัมมาจล" ในปี พ.ศ. 2449 และได้เปลี่ยนชื่อเป็น "ธนาคารไทยพาณิชย์" ในปี พ.ศ. 2482 ดังเช่นชื่อที่ใช้ในปัจจุบัน

ปัจจุบัน กิจการของธนาคารก็ยังคงเปิดให้ดำเนินการอยู่ โดยที่ตัวอาคารมีความโดดเด่นที่สถาปัยกรรมตะวันตกแบบโบซาร์ผสมนีโอคลาสสิก ออกแบบโดยสถาปนิกชาวอิตาลี อันนิบาเล รีกอตติ เริ่มก่อสร้างในปี พ.ศ. 2451 และบูรณะในปี พ.ศ. 2538 ตัวอาคารมีทั้งหมด 3 ชั้น ติดกับริมแม่น้ำเจ้าพระยา สถาปัตยกรรมของอาคารแห่งนี้ มีความคล้ายคลึงกับหลายส่วนของพระที่นั่งอนันตสมาคม เช่น ทางขึ้นข้างของอาคาร เป็นต้น ชั้นล่างเป็นที่ทำการทั่วไปแต่ยังคงรูปแบบดั้งเดิม โดยเคาน์เตอร์รับฝากถอนคล้ายกับโรงรับจำนำ มีผนังเป็นลวดลายปูนปั้น เสาทรงไอโอนิกประกอบระหว่างช่วงหน้าต่าง กระเบื้องปูพื้นนำเข้าจากเยอรมนี และเป็นที่จัดแสดงของที่เคยใช้ในกิจการในอดีต เช่น เครื่องพิมพ์ดีด, เครื่องคิดเลข, สมุดบัญชีเก่า, พระรูปขององค์ผู้ก่อตั้งตรงประตูทางเข้า  และชั้นบนเคยเป็นพิพิธภัณฑ์ธนาคารไทย ก่อนจะย้ายไปอยู่ที่สำนักงานใหญ่ เอสซีบีพาร์กพลาซา แยกรัชโยธิน ในปัจจุบัน

ตัวอาคารของธนาคารไทยพาณิชย์ สาขาตลาดน้อย ได้รับรางวัลอนุรักษ์สถาปัตยกรรม ASA ในปี พ.ศ. 2525 ถือเป็นอาคารอนุรักษ์แห่งหนึ่ง  และเป็นโบราณสถานแห่งหนึ่งของเขตสัมพันธวงศ์ โดยกรมศิลปากร ซึ่งสาขาของธนาคารไทยพาณิชย์ที่มีความเก่าแก่และสวยงามเช่นนี้ ยังมีอีก 2 สาขา คือ สาขาถนนเพชรบุรี ถนนเพชรบุรี ใกล้กับแยกเพชรพระราม (ปัจจุบันเป็นที่ตั้งของมูลนิธิอาสาเพื่อนพึ่ง (ภาฯ) ยามยาก สภากาชาดไทย) และสาขาเฉลิมนคร ถนนเจริญกรุง ใกล้กับแยกเอส. เอ. บี. 

## อ้างอิง

## แหล่งข้อมูลอื่น

*สาขาตลาดน้อย จากเว็บไซต์ของธนาคารไทยพาณิชย์

หมวดหมู่:โบราณสถานในเขตสัมพันธวงศ์
หมวดหมู่:อาคารอนุรักษ์
หมวดหมู่:สิ่งก่อสร้างริมแม่น้ำเจ้าพระยา
แมรี แอนนิง

**แมรี แอนนิง** ( 21 พฤษภาคม พ.ศ. 2342 - 9 มีนาคม พ.ศ. 2390 ) เป็นนักบรรพชีวินวิทยา ผู้ค้า และนักสะสมซากดึกดำบรรพ์ผู้ซึ่งกลายเป็นที่รู้จักไปทั่วโลก จากการค้นพบซากสัตว์ทะเลดึกดำบรรพ์ยุคจูแรสซิก ในถ้ำระหว่างช่องแคบอังกฤษที่ไลม์รีจิส ในแถบชนบทของดอร์เซตทางภาคตะวันตกเฉียงใต้ของอังกฤษ การค้นพบของเธอมีส่วนสำคัญซึ่งก่อให้เกิดความเปลี่ยนแปลง ต่อแนวความคิดทางวิทยาศาสตร์เกี่ยวกับชีวิตยุคก่อนประวัติศาสตร์ และประวัติศาสตร์ของโลก

แมรี่ทำการค้นหาซากดึกดำบรรพ์ในบริเวณของหน้าผาบลูเลียส โดยเฉพาะระหว่างเดือนในฤดูหนาวเมื่อมีดินถล่มทำให้ซากดึกดำบรรพ์เผยออกมา ซึ่งต้องรีบทำการเก็บก่อนที่พวกมันจะสูญหายลงในทะเล เธอเกือบเสียชีวิตในปี พ.ศ. 2376 ระหว่างเหตุการณ์ดินถล่มซึ่งทำให้สูญเสียสุนัขของเธอที่ชื่อเทรย์ การค้นพบของเธอรวมไปถึงโครงกระดูกอิกทิโอซอรัสตัวแรกที่ถูกแยกอย่างถูกต้อง โครงกระดูกเพลสิโอซอร์สองตัวแรกที่พบอย่างครบถ้วนสมบูรณ์ โครงกระดูกเทอร์โรซอร์ตัวแรกที่อยู่นอกประเทศเยอรมันนี และซากปลาดึกดำบรรพ์ที่สำคัญอีกเป็นจำนวนมาก ความช่างสังเกตของเธอมีส่วนสำคัญในการค้นพบคอโพรไลต์ที่รู้จักกันในตอนนั้นว่าก้อนบีซอร์ ซึ่งก็คือมูลของสัตว์ที่กลายเป็นซากดึกดำบรรพ์และเธอยังค้นพบซากดึกดำบรรพ์ของเบเลมไนต์(หรือเบเลมนอยด์) ที่มีถุงหมึกซึ่งกลายเป็นซากดึกดำบรรพ์อยู่ภายใน เหมือนกับเหล่าเซฟาโลพอดยุคปัจจุบัน เมื่อนักธรณีวิทยาเฮนรี่เดอราบีช วาดภาพ*ดูเลียแอนติคคูยเออร์* ซึ่งเป็นครั้งแรกที่มีการเผยแพร่ออกไปอย่างกว้างขวาง ของภาพที่มีฉากเกี่ยวกับชีวิตยุคก่อนประวัติศาสต์ มาจากการบูรณะซากดึกดำบรรพ์โดยส่วนมากเขาได้อิงตามซากดึกดำบรรพ์ที่แมรี่ได้ค้นพบ และได้พิมพ์จัดจำหน่ายเพื่อประโยชน์ของเธอ

แมรี่ไม่ได้มีส่วนร่วมอย่างเต็มที่นักในการชุมนุมทางวิทยาศาสตร์ ของอังกฤษในศตวรรษที่ 19 ซึ่งส่วนมากจะเป็นบุรุษแองกลิคัน เธอต้องต่อสู้ดิ้นรนทางด้านการเงินเป็นอย่างมาก ในชีวิตของเธอเนื่องจากครอบครัวของเธอยากจน และพ่อของเธอผู้ซึ่งเป็นช่างทำตู้ได้เสียชีวิตลงตอนที่เธออายุเพียง 11 ขวบ

เธอกลายเป็นที่รู้จักดีในวงการธรณีวิทยาในอังกฤษ ยุโรป และอเมริกา และเธอได้ให้คำปรึกษาปัญหาด้านกายวิภาคศาสตร์ รวมทั้งเกี่ยวกับการเก็บรวบรวมซากดึกดำบรรพ์ ถึงกระนั้นด้วยเธอเป็นผู้หญิงจึงทำให้มีคุณสมบัติไม่เหมาะสม ที่จะเข้าร่วมสมาคมธรณีวิทยาของลอนดอน และเธอไม่เคยได้รับการให้เครดิตอย่างสมบูรณ์ สำหรับผลงานทางวิทยาศาสตร์ของเธอ อันที่จริงแล้วเธอได้เขียนลงในจดหมายฉบับหนึ่งว่า " โลกนี้ได้ใช้ฉันอย่างไร้ปราณีฉันกลัวว่ามันได้ทำให้ฉันหวาดระแวงต่อทุกคน " งานเขียนเดียวทางด้านวิทยาศาสตร์ของเธอที่ได้ตีพิมพ์ในตลอดช่วงอายุไขของเธอ ปรากฎในนิตยสารประวัติศาสตร์ทางธรรมชาติในปี พ.ศ. 2382 ซึ่งแกะจากจดหมายที่แมรี่ได้เขียนถึงบรรณาธิการนิตยสารและตั้งคำถามถึงสิ่งที่กล่าวอ้างในนิตยสาร

หมวดหมู่:นักธรณีวิทยาชาวอังกฤษ
ไทยแลนด์มอเตอร์ไซค์เคิลกรังด์ปรีซ์

**ไทยแลนด์กรังด์ปรีซ์มอเตอร์ไซค์เคิล** เป็นการแข่งขันโมโตจีพี โดยเริ่มต้นในฤดูกาล 2018 การแข่งขันนี้กำหนดจัดขึ้นที่สนาม บุรีรัมย์อินเตอร์เนชันแนลเซอร์กิตNote that some countries in MotoGP have restrictions on alcohol advertising, so the circuit is referred by its non-commercial name. แต่การแข่งขันกลับยกเลิกในปี **2020 OR Thailand Grand Prix** และ **โมโตจีพี ไทยแลนด์ กรังด์ปรีซ์ 2021** เนื่องจากการระบาดของ '''COVID-19'''

## ชื่ออย่างเป็นทางการและผู้สนับสนุน
*2018–2019: **[[ปตท.|PTT]] Thailand Grand Prix**
*2022–2023: **OR Thailand Grand Prix**
*2024–ปัจจุบัน: **[[พีทีจี เอ็นเนอยี|PT]] Grand Prix of Thailand **

## ผู้ชนะเลิศของไทยแลนด์กรังด์ปรีซ์
### ชนะเลิศ (นักแข่ง)

### ชนะเลิศ (ผู้ผลิต)

### ชนะเลิศ (ประเทศ)

### แบ่งตามปี

## อ้างอิง

## แหล่งข้อมูลอื่น
*บุรีรัมย์ อินเตอร์เนชันแนล เซอร์กิต เว็บไซต์อย่างเป็นทางการ

หมวดหมู่:การแข่งรถในประเทศไทย
หมวดหมู่:การแข่งขันกีฬาในจังหวัดบุรีรัมย์
หมวดหมู่:ก่อตั้งในประเทศไทยในปี พ.ศ. 2561
การทำงานต่ำระดับ

[thumb|right|200px|ในปี 2557 ผู้สำเร็จการศึกษามหาวิทยาลัยในสหรัฐมักไม่สามารถหาอาชีพที่ต้องใช้ปริญญาได้ 44% พบเพียงงานบริการอย่างตำแหน่ง[บาริสตาซึ่งอุดมศึกษาไม่จำเป็น]]
**การทำงานต่ำระดับ** () หรือ**การว่างงานแฝง** เป็นการใช้แรงงานต่ำกว่าจริงเนื่องจากอาชีพที่ไม่ต้องใช้ทักษะของแรงงาน หรือเป็นงานไม่เต็มเวลา หรืองานที่ปล่อยให้แรงงานไม่ได้ทำงาน ตัวอย่างได้แก่ การถืออาชีพไม่เต็มเวลาทั้งที่ต้องการทำงานเต็มเวลา และการมีคุณวุฒิสูงเกิน (overqualification) ซึ่งลูกจ้างมีการศึกษา ประสบการณ์หรือทักษะเกินข้อกำหนดของอาชีพนั้น

การทำงานต่ำระดับมีการศึกษาจากหลายมุมมอง ทั้งเศรษฐศาสตร์ การจัดการ จิตวิทยา และสังคมวิทยา ตัวอย่างเช่น ในวิชาเศรษฐศาสตร์ คำว่า "การทำงานต่ำระดับ" มีความหมายและการใช้ต่างกันสามอย่าง ทั้งหมดล้วนเกี่ยวข้องกับสถานการณ์ที่บุคคลกำลังทำงาน ซึ่งต่างจากการว่างงานที่หมายถึงบุคคลที่กำลังหางานทำแต่ไม่มีอาชีพ ทั้งหมดเกี่ยวข้องกับการใช้แรงงานต่ำกว่าควรซึ่งบทนิยามและการวัดการว่างงานอย่างเป็นทางการ (ของหน่วยงานรัฐ) ส่วนใหญ่ไม่ได้นับ 

ในวิชาเศรษฐศาสตร์ การทำงานต่ำระดับอาจหมายถึง:
# "การมีคุณวุฒิสูงเกิน" หรือ "การมีการศึกษามากเกิน" (overeducation) หรือการจ้างแรงงานที่มีการศึกษา ระดับทักษะหรือประสบการณ์สูงในอาชีพที่ไม่ต้องใช้ความสามารถเพียงนั้น ตัวอย่างเช่น แพทย์ที่ผ่านการฝึกพร้อมเอกสารรับรองจากต่างประเทศที่ทำงานเป็นคนขับแท็กซี่จัดเป็นการทำงานต่ำระดับชนิดนี้
# งาน "ไม่เต็มเวลาโดยไม่สมัครใจ" (involuntary part-time) โดยที่แรงงานสามารถทำงานเต็มสัปดาห์งานได้ แต่พบเฉพาะงานไม่เต็มเวลา นอกจากนี้ คำนี้ยังใช้ในการวางแผนภูมิภาคเพื่ออธิบายภูมิภาคที่มีอัตรากิจกรรมทางเศรษฐกิจต่ำผิดปกติเนื่องจากขาดโอกาสอาชีพ โอกาสการฝึกอาชีพ หรือเนื่องจากขาดบริการอย่างการรับเลี้ยงเด็กและการขนส่งสาธารณะ
# "การมีพนักงานมากเกิน" หรือ "การว่างงานแบบังคับ" (hidden unemployment) เป็นการปฏิบัติที่ธุรกิจหรือเศรษฐกิจทั้งหมดจ้างแรงงานที่ไม่ได้ทำงานเต็มเวลา ตัวอย่างเช่น คนงานที่ปัจจุบันไม่ถูกใช้ผลิตสินค้าหรือบริการเนื่องจากข้อจำกัดทางกฎหมายหรือสังคม หรือเพราะงานนั้นมีลักษณะตามฤดูกาลอย่างสูง

การทำงานต่ำระดับเป็นสาเหตุสำคัญของความยากจน แม้แรงงานสามารถหางานไม่เต็มเวลาได้ แต่รายรับไม่เต็มเวลานั้นอาจไม่เพียงพอต่อความต้องการพื้นฐาน การทำงานต่ำระดับเป็นปัญหามากโดยเฉพาะอย่างยิ่งในประเทศกำลังพัฒนาซึ่งอัตราการว่างงานมักค่อนข้างต่ำ เนื่องจากแรงงานส่วนมากทำงานยังชีพหรืองานไม่เต็มเวลาบางโอกาส ค่าเฉลี่ยแรงงานเต็มเวลาต่อประชากรผู้ใหญ่ทั่วโลกอยู่ที่ 26% เทียบกับ 30–52% ในประเทศพัฒนาแล้ว และ 5–20% ในทวีปแอฟริกาส่วนใหญ่

## อ้างอิง

หมวดหมู่:การจ้างงาน
ลูเคียน อาราอูโฌ จี อัลเมดา

**ลูเคียน อาราอูโฌ จี อัลเมดา** หรือ **ลูเคียน** (เกิดวันที่ 21 กันยายน ค.ศ. 1991) เป็นนักฟุตบอลชาวบราซิล ลงเล่นตำแหน่งกองหน้า ให้กับโชนัน เบลมาเร ในเจลีก

## สโมสรอาชีพ
### พัทยา ยูไนเต็ด
ลูเคียน ย้ายเข้าร่วมพัทยา ยูไนเต็ด เมื่อวันที่ 4 มกราคม พ.ศ. 2561 เขาลงเล่นนัดแรกของฤดูกาล ในวันที่ 11 กุมภาพันธ์ พ.ศ. 2561 นัดที่บุกพัทยาไปแพ้การท่าเรือที่แพตสเตเดียม 0–3

### ชลบุรี

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลชลบุรี
หมวดหมู่:บุคคลจากรีโอเดจาเนโร
หมวดหมู่:ผู้เล่นในไทยลีก
วิกตูร์ มัตตูส การ์ดูซู

**วิกตูร์ มัตตูส การ์ดูซู**  (เกิดวันที่ 19 ธันวาคม ค.ศ. 1989) หรือ **วิกตูร์** เป็นนักฟุตบอลอาชีพชาวบราซิล ปัจจุบันเล่นให้กับเชียงราย ยูไนเต็ด  ในไทยลีก 

## เกียรติประวัติ
**อุบล ยูเอ็มที ยูไนเต็ด**
* ลีกภูมิภาค ดิวิชัน 2: 2558

**เชียงราย ยูไนเต็ด**
* ไทยแลนด์แชมเปียนส์คัพ: 2561
* ไทยลีกคัพ: 2561
* ไทยเอฟเอคัพ: 2561

**บีจี ปทุม ยูไนเต็ด**
* ไทยลีก: 2563–64

## อ้างอิง

*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวบราซิล
หมวดหมู่:ผู้เล่นสโมสรฟุตบอลอุบล ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลลำพูน วอริเออร์
กูเกิล คีป

**กูเกิล คีป** () เป็นบริการจดบันทึก พัฒนาโดยกูเกิล เปิดตัวในปี ค.ศ. 2013 บนเว็บและแอปพลิเคชันบนระบบปฏิบัติการแอนดรอยด์และไอโอเอส กูเกิล คีปให้บริการจดบันทึกแบบตัวอักษร ภาพและบันทึกเสียง สามารถย้อนการแก้ไขและเพิ่มสีหรือป้ายกำกับเพื่อแยกประเภทบันทึก รวมถึงความสามารถในการแปรตัวอักษรจากภาพและอนุญาตให้ผู้ใช้คนอื่น ๆ แก้ไขร่วมด้วยได้

## อ้างอิง

## แหล่งข้อมูลอื่น
* 

หมวดหมู่:กูเกิล
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์ในปี พ.ศ. 2556
กองกำลังสาธารณะคอสตาริกา

คอสตาริกา เป็นประเทศที่ไม่มีกองทัพ. โดยมีกองกำลังกึ่งทหารขนาดเล็ก ทำหน้าที่เป็นตำรวจ และ พิทักษ์ชายแดน.

## ประวัติ
1 ธันวาคม ค.ศ. 1948, ประธานาธิบดี โฮเซ ฟิเกอเรส เฟอเรอ ได้ทำการยกเลิก**[[กองทัพคอสตาริกา]]** ภายหลังการสิ้นสุดสงครามกลางเมือง ในปีเดียวกัน.
พิธีจัดขึ้นที่ *Cuartel Bellavista*, ประธานาธิบดีได้ทำการใช้ค้อนทุบกำแพง เพื่อเป็นสัญลักษณ์ในการสิ้นสุดระบบทหาร.

ค.ศ. 1949, การยกเลิกกองทัพ ตามความในมาตราที่ 12 ของรัฐธรรมนูญแห่งคอสตาริกา. งบประมาณทางทหารที่ถูกตัดนั้น ถูกจัดสรรงบในด้านการรักษาความปลอดภัย, การศึกษา และ ศิลปะวัฒนธรรม. คอสตาริกามีตำรวจเป็นกองกำลังหลัก.

พิพิธภัณฑสถานแห่งชาติคอสตาริกา (*Museo Nacional de Costa Rica*) ภายใน *Cuartel Bellavista* เป็นสัญลักษณ์ทางศิลปะวัฒนธรรม. ในปี ค.ศ. 1986, ประธานาธิบดี ออสกา อาเรียส ซานเชส ได้กำหนดให้วันที่ 1 ธันวาคมของทุกปี เป็นวันแห่งการยกเลิกกองทัพ (*Día de la Abolición del Ejército*) ภายใต้กฎหมายที่ #8115. ตั้งแต่ ค.ศ. 1948 ประเทศไม่เคยมีสงครามกลางเมืองนับตั้งแต่นั้นมา. กองกำลังกึ่งทหารขนาดเล็กที่ทำหน้าที่บังคับใช่กฎหมาย, แต่ไม่มีการจัดกำลังแบบ standing army.

### กองกำลังสาธารณะแห่งกระทรวงความปลอดภัยสาธารณะ (ค.ศ. 1996)
ค.ศ. 1996, กระทรวงความปลอดภัยสาธารณะ เรียกโดยทั่วไปว่า กองกำลังสาธารณะ (*Fuerza Pública*) เป็นกองกำลังร่วมทหารตำรวจ และ พิทักษ์พลเรือน, เจ้าหน้าที่ให้ความช่วยเหลือ, และ พิทักษ์ชายแดน. ภายการบังคับบัญชาของกระทรวง มีหน้าที่รักษาความปลอดภัยภาคพื้นดิน, การบังคับใช้กฎหมาย, การต่อต้านยาเสพติด, พิทักษ์ชายแดน และ รักษาความปลอดภัยแก่นักท่องเที่ยว.

กองกำลังสาธารณะ เป็นกองกำลังพิเศษขนาดเล็ก ประกอบด้วย หน่วยแทรกซึมพิเศษ (UEI) แต่ไม่ขึ้นตรงการบังคับบัญชากับตำรวจ. สำนักข่าวกรอง และ รักษาความปลอดภัย (DIS) ทำหน้าที่รายงานข้อมูลข่าวกรองให้ทางกระทรวง. มีกำลังพลประมาณ 70 คน, มีรูปแบบบังคับบัญชาลักษณะเดียวกับทหาร, บุคลากรทั้งหมดนั้นเป็นตำรวจพลเรือน.

คำขวัญ "God, Fatherland, and Honor.".

## อากาศยานที่ประจำการ ค.ศ. 2016
หน่วยระวังภัยทางอากาศคอสตาริกา มีอากาศยานประจำการ 15 ลำ สำหรับสนับสนุนทางรัฐบาล, การบังคับใช้กฎหมาย, และ ช่วยเหลือพลเรือน ดังนี้.

## ดูเพิ่ม
* การทหารของคอสตาริกา

## อ้างอิง

## แหล่งข้อมูลอื่น
* Fuerza Pública de Costa Rica. 
* Ministerio de Seguridad Pública. 
* El Espíritu del 48: Abolición del Ejército A brief history of the abolition of the military in Costa Rica.
* https://fas.org/asmp/campaigns/smallarms/lainven.html 


หมวดหมู่:กฎหมายคอสตาริกา
หมวดหมู่:การบังคับใช้กฎหมายในประเทศคอสตาริกา
หมวดหมู่:ประเทศคอสตาริกา
เทศบาลเมืองบ้านเป็ด

**เทศบาลเมืองบ้านเป็ด** เป็นเทศบาลแห่งหนึ่งในอำเภอเมืองขอนแก่น จังหวัดขอนแก่น ครอบคลุมพื้นที่ตำบลบ้านเป็ดทั้งตำบล เดิมมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 15 พฤศจิกายน พ.ศ. 2547 และได้รับการเปลี่ยนแปลงฐานะเป็นเทศบาลเมืองเมื่อวันที่ 28 มีนาคม พ.ศ. 2568 บ้านเป็ด มีสถานะเป็นเขตปริมณฑลเพื่อรองรับการขยายตัวของเทศบาลนครขอนแก่น

## อาณาเขต
***ทิศเหนือ** ติดต่อกับเขตองค์การบริหารส่วนตำบลแดงใหญ่และเขตเทศบาลเมืองศิลา
***ทิศตะวันออก** ติดต่อกับเขตเทศบาลนครขอนแก่น
***ทิศใต้** ติดต่อกับเขตเทศบาลตำบลเมืองเก่าและเขตองค์การบริหารส่วนตำบลดอนช้าง
***ทิศตะวันตก** ติดต่อกับเขตองค์การบริหารส่วนตำบลบ้านหว้าและเขตเทศบาลเมืองบ้านทุ่ม

## เขตการปกครอง
เทศบาลเมืองบ้านเป็ดครอบคลุมตำบลบ้านเป็ดทั้งตำบล โดยตำบลดังกล่าวแบ่งเขตการปกครองออกเป็น 23 หมู่บ้าน

## สถานที่สำคัญ
*ท่าอากาศยานขอนแก่น
*บึงกี่
*บึงหนองโคตร

## สถานศึกษา
### สังกัดเทศบาลเมืองบ้านเป็ด
*ศูนย์พัฒนาเด็กเล็กเทศบาลเมืองบ้านเป็ด
*ศูนย์พัฒนาเด็กเล็กบ้านโคกฟันโปง
*โรงเรียนเทศบาลบ้านเป็ด

### สังกัดสำนักงานเขตพื้นที่การศึกษาประถมศึกษาขอนแก่น เขต 1
*โรงเรียนบ้านคำไฮหัวทุ่งประชาบำรุง
*โรงเรียนบ้านหนองขาม ประชาบำรุง
*โรงเรียนบ้านเป็ด (ทำบึงประชาสงเคราะห์)
*โรงเรียนบ้านกอก
*โรงเรียนบ้านโคกฟันโปง

### สังกัดสำนักงานเขตพื้นที่การศึกษามัธยมศึกษา เขต 25
*โรงเรียนขอนแก่นวิทยาลัย
*โรงเรียนแก่นนครวิทยาลัย ๒

### สังกัดสำนักงานคณะกรรมการส่งเสริมการศึกษาเอกชน
*โรงเรียนการศึกษาคนตาบอดขอนแกํน
*โรงเรียนสุรัสวดี
*โรงเรียนอนุบาลกุลสิริ
*โรงเรียนเพ็ญบุรี

### สถาบันอุดมศึกษา (สังกัดกระทรวงสาธารณสุข)
*วิทยาลัยพยาบาลบรมราชชนนี ขอนแก่น

### สังกัดสำนักงานคณะกรรรมการการอาชีวศึกษา
*วิทยาลัยเทคโนโลยีคุวานันท์

### สังกัดกรมพัฒนาฝีมือแรงงาน [[กระทรวงแรงงาน (ประเทศไทย)|กระทรวงแรงงาน]]
*สถาบันพัฒนาฝีมือแรงงานภาค ๖ ขอนแก่น

## แหล่งข้อมูลอื่น
*เว็บไซต์เทศบาลเมืองบ้านเป็ด

บ้านเป็ด
บ้านเป็ด
ยูฟ่าแชมเปียนส์ลีก ฤดูกาล 1998–99

**ยูฟ่าแชมเปียนส์ลีก ฤดูกาล 1998–99** เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 44 และเป็นฤดูกาลที่ 7 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก

## สโมสร

## รอบคัดเลือก

### รอบคัดเลือกรอบแรก

|}

### รอบคัดเลือกรอบสอง
ทีมที่พ่ายแพ้จะได้ผ่านคัดเลือกรอบแรกของ ยูฟ่าคัพ ฤดูกาล 1998–99.

|}

**หมายเหตุ:** ทีมที่ชนะของรอบคัดเลือกรอบแรกจะถูกจับสลากพบกับทีมที่ผ่านมาจากการคัดเลือกโดยตรงสำหรับรอบคัดเลือกรอบสอง (16 และ 16 ทีม).

#นัดนี้ลงเล่นที่ สนามกีฬาเนฟโตชีมิคของนาฟเท็กซ์ ใน บูร์กัส เป็นเพราะว่า สนามกีฬาโลเว็ช ของ ลิเท็กซ์ โลเว็ช ใน โลเว็ช ไม่ได้เป็นไปตามมาตรฐานยูฟ่า.
#นัดนี้ลงเล่นที่ สนามกีฬาปาร์ตีซานของเอฟเค ปาร์ตีซาน ใน เบลเกรด เป็นเพราะว่า สนามกีฬามีลอส โอบีลิช ของ เอฟเค โอบีลิช ในเบลเกรดไม่ได้เป็นไปตามมาตรฐานยูฟ่า.

## รอบแบ่งกลุ่ม

### กลุ่ม A

|valign="top"|

|}

### กลุ่ม B

|valign="top"|

|}

### กลุ่ม C

|valign="top"|

|}

### กลุ่ม D

|valign="top"|

|}

### กลุ่ม E

|valign="top"|

|}

### กลุ่ม F

|valign="top"|

|}

### ตารางคะแนนทีมรองชนะเลิศของแต่ละกลุ่ม

|}

## รอบแพ้คัดออก

### สายการแข่งขัน

### รอบ 8 ทีมสุดท้าย

|}

### รอบรองชนะเลิศ

|}

### รอบชิงชนะเลิศ

## ดูเพิ่ม
*ยูฟ่าคัพ ฤดูกาล 1998–99
*ยูฟ่าคัพวินเนอร์สคัพ ฤดูกาล 1998–99
*ยูฟ่าอินเตอร์โตโต้คัพ 1998

## อ้างอิง

## แหล่งข้อมูลอื่น
* 1998–99 All matches – season at UEFA website
* 1998–99 season at UEFA website 
* European Cup results at RSSSF
* All scorers 1998–98 UEFA Champions League (excluding qualifying round) according to protocols UEFA + all scorers qualifying round
* 1998/99 UEFA Champions League  - results and line-ups (archive)

หมวดหมู่:ยูฟ่าแชมเปียนส์ลีก
หมวดหมู่:ฟุตบอลยุโรปในฤดูกาล 1998–99
สงครามต่อเนื่อง

**สงครามต่อเนื่อง** ประกอบด้วยสงครามระหว่างฟินแลนด์และสหภาพโซเวียต ตั้งแต่ปี ค.ศ. 1941 ถึง ค.ศ. 1944 สงครามต่อเนื่องได้เริ่มต้นขึ้นเมื่อสิบห้าเดือนหลังสงครามฤดูหนาวยุติลง ซึ่งเป็นการสู้รบระหว่างฟินแลนด์และสหภาพโซเวียต ในสหภาพโซเวียต สงครามครั้งนี้ได้ถือว่าเป็นส่วนหนึ่งของมหาสงครามของผู้รักชาติ เยอรมันได้ถือว่าเป็นปฏิบัติการในภูมิภาคนี้เป็นส่วนหนึ่งของความพยายามสงครามโดยรวมในแนวรบด้านตะวันออกและฟินแลนด์ให้การสนับสนุนยุทธภัณฑ์ที่สำคัญและความร่วมมือทางทหาร

การทำสงครามระหว่างสหภาพโซเวียตและฟินแลนด์ได้เริ่มต้นขึ้นเมื่อวันที่ 22 มิถุนายน ค.ศ. 1941 ซึ่งเป็นวันที่เยอรมนีได้เปิดฉากเข้ารุกรานสหภาพโซเวียต การเปิดสงครามได้เริ่มด้วยการโจมตีทางอากาศของโซเวียตเมื่อวันที่ 25 มิถุนายน  ภายหลังฟินแลนด์ได้เริ่มปฏิบัติการเพื่อปลดเปลื้องสงครามฤดูหนาวครั้งก่อนที่ต้องเสียดินแดนคอคอดคาเรเลียน (Karelian Isthmus) และลาโดกา คาเรเลีย (Ladoga Karelia) ให้แก่สหภาพโซเวียต และเข้ายึดครองคาเรเลียตะวันออกในเดือนกันยายน ค.ศ. 1941 บนคอคอดคาเรเลียน ฟินแลนด์ได้หยุดการรุกรานเพียง 30 กม. จากเลนินกราด ที่ก่อนสงครามโลกครั้งที่สองเป็นชายแดนระหว่างสหภาพโซเวียตและฟินแลนด์ ในปี ค.ศ. 1944 กองทัพอากาศโซเวียตได้ดำเนินการโจมตีทางอากาศในเฮลซิงกิและเมืองอื่นๆที่สำคัญของฟินแลนด์

ในที่สุด ช่วงกลางของปี ค.ศ. 1944 โซเวียตได้เข้ารุกทางยุทธศาสตร์สู่ฟินแลนด์จากดินแดนส่วนใหญ่ที่ได้รับมาในช่วงสงคราม แต่กองทัพฟินแลนด์ภายหลังที่ได้ทำให้การรุกต้องหยุดชะงักลงในเดือนกรกฎาคม ค.ศ. 1944  การสู้รบได้ยุติลงเมื่อวันที่ 5 กันยายนและมีผลตามมาด้วยการสงบศึกมอสโกเมื่อวันที่ 19 กันยายน ตามมาด้วยการขับไล่กองทัพเยอรมันออกจากฟินเลนด์ไปที่นอร์เวย์ในสงครามแลปแลนด์ จนถึงเดือนเมษายน ค.ศ.1945 และลงนามอีกครั้งในสนธิสัญญาสันติภาพปารีส ค.ศ. 1947 ได้สรุปสงครามอย่างเป็นทางการแล้ว ฟินแลนด์ต้องยกให้เขต Pechengsky แก่สหภาพโซเวียต ให้เช่าคาบสมุทร Porkkala แก่พวกเขา และจ่ายค่าชดเชยสงคราม ในขณะเดียวกันที่ยังรักษาความเป็นเอกราชไว้ได้

## หมายเหตุ


## อ้างอิง


ส
ส
หมวดหมู่:สงครามเกี่ยวข้องกับฟินแลนด์
หมวดหมู่:สงครามเกี่ยวข้องกับสหภาพโซเวียต
หมวดหมู่:การบุกครองสหภาพโซเวียต
หมวดหมู่:การบุกครองรัสเซีย
หมวดหมู่:ประวัติศาสตร์ฟินแลนด์
หมวดหมู่:ฟินแลนด์ในสงครามโลกครั้งที่สอง
จักรยานและคตินิยมสิทธิสตรี

thumb|ผู้หญิงกับจักรยานช่วงค.ศ.1890
ผู้หญิงได้รับอิสรภาพเป็นอย่างมากเมื่อมีการคิดค้นจักรยาน จักรยานทำให้พวกเธอมีอิสระในการเดินทางออกนอกบ้านด้วยตัวเอง   การขี่จักรยานก็จำเป็นต้องมีเสื้อผ้าที่ทะมัดทะแมงมากขึ้นสำหรับผู้หญิงและนำไปสู่การเปลี่ยนแปลงที่สำคัญของเครื่องแต่งกายหญิงในสังคมบุคคลหนึ่งคนหนึ่งจากช่วงเวลาที่ดูนักปั่นจักรยานหญิงกล่าวว่า "มันยากที่จะเชื่อได้ว่าพวกเขาเป็นผู้หญิงเคยต้องที่เดินออกไปในตอนบ่ายเพื่อรอขบวนรถม้า"

## ตัวอย่าง
อลิซาเบธ เคดี สแตนตัน เคยเขียนว่าจักรยานเป็นเครื่องมือซึ่งกระตุ้นให้ผู้หญิงอยากที่จะแข็งแกร่งมากขึ้นและอยากมีบทบาทในสังคม ซูซาน บี แอนโทนี่ พูดในค.ศ. 1896 ว่า "ฉันอยากจะบอกคุณเกี่ยวกับจักรยาน ฉันว่ามันมันทำมาเพื่อปลดปล่อยผู้หญิงมากกว่าสิ่งอื่นใดในโลก ฉันยืนและชื่นชมยินดีทุกครั้งที่เห็นผู้หญิงขี่่จักรยานไปไหนมาไหนเอง"

บีททิซ กริมชอว์ ผู้ออกเดินทางผจญภัยได้อธิบายชีวิตวัยเยาว์ของเด็กสาวตามความชอบธรรมแบบวิคตอเรีย เธอเป็นเด็กหญิงนักปฏิวัติ ฉันซื้อจักรยานด้วยความลำบาก ขี่ออกไปคนเดียวโดยไม่มีผู้ใหญ่คอยดู ไมล์และไมล์ไกลเกินกว่าขีดจำกัดของม้าที่วิ่งเหยาะ ๆ โลกเปิดกว้างต่อหน้าฉัน และเมื่อฉันอายุได้ 21 ปี ฉันได้ออกเดินทาง ไกลจากบ้านเพื่อค้นหาว่าโลกจะมีอะไรให้กับลูกสาวผู้ปฏิวัติ"

## การแพทย์ในศตวรรษที่ 19
บทความจาก The Literary Digest ได้รับการทบทวนวรรณกรรมจากช่วงเวลาที่กล่าวถึงหน้าจักรยานและตั้งข้อสังเกตว่าThe Springfield Republicanเตือนว่า "ผู้หญิง เด็กหญิงและผู้ชายวัยกลางคน" ขี่จักรยานมากเกินไป

ความกังวลเกี่ยวกับจักรยานเกี่ยวกับนักปั่นจักรยานหญิงถูกแจกแจงอย่างละเอียดโดยแพทย์ A. Shadwell ในบทความ 1897 สำหรับ National Review ในลอนดอนเรื่อง "อันตรายที่ซ่อนอยู่ของการขี่จักรยาน" บทความของเขาถูกกล่าวถึงในภายหลังและวิเคราะห์ใน The Advertiser

ผู้ที่ชื่นชอบจักรยานไม่เห็นด้วยกับการประเมินทางการแพทย์นี้และยืนยันว่าการออกกำลังกายเป็นสิ่งที่ดีในการปรับปรุงสุขภาพและความมีชีวิตชีวา

## อ้างอิง

หมวดหมู่:การศึกษาทางเพศ
หมวดหมู่:คตินิยมสิทธิสตรี
โกล์! สู้สุดฝัน

**โกล์! สู้สุดฝัน** ( ) เป็นละครโทรทัศน์ที่สร้างขึ้นในปี พ.ศ. 2557 กล่าวถึงเรื่องราวของนักฟุตบอลที่ต้องทำทุกอย่างเพื่อชัยชนะ และสานฝันของตัวเองให้สำเร็จ นำแสดงโดย หู เกอ, เจียง ซูหยิ่ง, เฉียน ฟง, เจิง หลี ออกอากาศทางช่อง Dragon TV ในประเทศจีน ส่วนในไทย จะออกอากาศทางช่อง 3 แฟมิลี่

## เนื้อเรื่องย่อ
มู่ฉี ถูกย้ายมาเป็นโค้ชฟุตบอลโรงเรียนมัธยม ต้องมาเจอทีมฟุตบอลโรงเรียนที่แพ้ตลอดกาล ขนาดแข่งกับเด็กประถมก็ยังเอาชนะไม่ได้ การปรากฏตัวของมู่ฉี ทำให้ทุกคนสงสัยในความสามารถและที่มาของเขา ด้วยกลยุทธการเล่นที่มู่ฉีวางแผนให้ทีมฟุตบอลทีมนี้ ทำให้พวกเขาพบกับคำว่า"ชนะ"เป็นครั้งแรก มู่ฉีใช้เทคนิคพิเศษสอนนักกีฬาฟุตบอลด้วยวิธีที่แปลกไม่เหมือนโค้ชคนใด ไม่แค่เพียงทำให้นักเรียนต้องยอมนับถือในความสามารถแต่เพ้ยตั่ว ยังต้องเปลี่ยนมุมมองที่มีต่อมู่ฉีเสียใหม่ มู่ฉีเริ่มรู้สึกผูกพันกับทีมฟุตบอลทีมนี้มากขึ้นเรื่อยๆ เหล่านักเรียนเองก็ตั้งใจฝึกซ้อมมากขึ้นภายใต้การควบคุมทีมของโค้ชคนนี้ ทำให้นักเตะทุกคนที่จากเดิมไม่เคยยอมรับนับถือโค้ช กลับกลายเป็นทีมฟุตบอลที่มีความสมัครสมานสามัคคีเป็นน้ำหนึ่งใจเดียวกัน มู่ฉีต้องการปรับปรุงทีมฟุตบอลให้ดียิ่งขึ้น จึงใช้แนวความคิดจัดยาให้ถูกกับโรค สมาชิกในทีมฟุตบอลทุกคนภายใต้การฝึกสอนของมู่ฉี ไม่เพียงทำให้ทีมฟุตบอลได้รับชัยชนะจนมีชื่อเสียง ทั้งยังส่งผลการเรียนที่ดีต่อนักเรียนทุกคนอีกด้วย 

ในช่วงที่ทุกอย่างเหมือนจะไปได้ราบรื่นนี่เอง ปัญหาต่างๆ นานาก็เริ่มรุมเร้าเข้ามา เมื่อลู่เจี๋ย ผู้ที่ไม่ชอบมู่ฉีก็พยายามหาข้ออ้างต่างๆ เพื่อจะไล่มู่ฉีออกจากโรงเรียน จงเยี่ยน ผู้อำนวยการโรงเรียนที่แอบหลงรักมู่ฉีก็พยายามใช้ทุกวิถีทางที่จะให้มู่ฉีรับรัก ในช่วงที่ปัญหาน่าปวดหัวพวกนี้กำลังถาโถม ปัญหาที่น่ากลัวที่สุดก็ปรากฎขึ้น เมื่ออดีตของมู่ฉี ที่เคยเกี่ยวข้องกับการพนันบอล ก็ถูกเปิดเผยขึ้นให้คนได้รับรู้ มู่ฉีและเพ้ยตั่วซึ่งเป็นคู่กัดกันมาตลอด ความสัมพันธ์ก็พัฒนาในทางที่ดี  พอมู่ฉีที่เพิ่งคบกับเพ้ยตั่วไม่นาน ถูกแม่ของเพ้ยตั่วซึ่งเป็นเจ้าของบริษัทต่อต้าน การแข่งขันฟุตบอลรอบคัดเลือกของโรงเรียนก็กำลังจะมาถึง แต่ความฝันและอาชีพฟุตบอลของมู่ฉีกำลังแขวนอยู่บนเส้นด้าย มู่ฉีจะฝ่าฝันอุปสรรคและอดีตของตนเองที่เคยทำผิดพลาดไปได้หรือไม่??ทั้งสองคนจะสามารถสร้างปาฏิหาริย์ให้แก่ทีมฟุตบอลโดยที่ไม่คาดคิดมาก่อน

## นักแสดงนำ
* หู เกอ รับบท มู่ฉี
* เจียง ซูหยิ่ง รับบื เพ่ยตั๋ว
* เฉียน ฟง รับบท ลู่เจี๋ย
* เจิง หลี รับบท จงเยี่ยน
* หวัง อี้หลิน
* หนิว จิ้นฟง

## อ้างอิง

หมวดหมู่:ละครโทรทัศน์แนวกีฬาจีน
หมวดหมู่:ละครโทรทัศน์จีนในปี พ.ศ. 2557
ถนนพระพิทักษ์

thumb|270px|ถนนพระพิทักษ์บริเวณทางแยกบ้านหม้อ มองย้อนไปทางทางแยกพระพิทักษ์

**ถนนพระพิทักษ์** เป็นถนนสายสั้น ๆ ในท้องที่แขวงวังบูรพาภิรมย์ เขตพระนคร กรุงเทพมหานคร มีลักษณะเป็นถนน 2 ช่องทางจราจร (เดินรถทางเดียว) ระยะทาง 100 เมตร เริ่มต้นที่เชิงสะพานอุบลรัตน์ด้านทิศตะวันออก (ใกล้ศาลเจ้าพ่อหอกลองและสำนักงานที่ดินกรุงเทพมหานคร หลังปากคลองตลาด) ไปทางทิศตะวันออก ตัดกับถนนอัษฎางค์ที่ทางแยกพระพิทักษ์ และไปสิ้นสุดที่ทางแยกบ้านหม้อซึ่งเป็นจุดตัดกับถนนบ้านหม้อและถนนพาหุรัด

ชื่อ "พระพิทักษ์" มาจากพระนามของพระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ พระราชโอรสในพระบาทสมเด็จพระพุทธเลิศหล้านภาลัย โดยทรงเคยมีวังที่ประทับใกล้กับบริเวณนี้ คือ วังท้ายหับเผย
## อ้างอิง

## แหล่งข้อมูลอื่น
*

หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ไซอิ๋ว 3 ตอน ศึกราชาวานรตะลุยเมืองแม่ม่าย

**ไซอิ๋ว 3 ตอน ศึกราชาวานรตะลุยเมืองแม่ม่าย** ( ) เป็นภาพยนตร์จีนที่ออกฉายในปี ค.ศ. 2018 โดยนำเรื่องราวมาจากวรรณคดีเอกของจีนเรื่อง **[[ไซอิ๋ว|ไซอิ๋ว ตอน สามผู้กล้าบุกเมืองแม่ม่าย]]** ภาพยนตร์เรื่องนี้เป็นภาคต่อของภาพยนตร์เรื่อง ไซอิ๋ว 3D ตอน กำเนิดราชาวานร และ ไซอิ๋ว 2 ตอน ศึกราชาวานรพิชิตมาร กำกับโดย เจิ้ง ป๋อไช่ ประพันธ์ดนตรีโดย คริสโตเฟอร์ หยาง นำแสดงโดย กัว ฟู่เฉิง, เจ้า ลี่อิ่ง, เฝิง เส้าเฟิง, เสี่ยว เชนหยาง, หลอจ้งเสียน, หลินจือหลิง, เหลียง หย่งฉี, หลิว เทา

## เนื้อเรื่องย่อ
เรื่องราวของพระถังซัมจั๋งและผู้ติดตามผู้ซื่อสัตย์อย่าง ซุนหงอคง, ซัวเจ๋งและ ตือโป๊ยก่าย ได้เดินทางมาที่เมืองหนึ่งซึ่งเต็มไปด้วยหญิงสาวโสด แต่แล้วราชินีแห่งเมืองแม่ม่ายนี้ก็ได้ตกหลุมรักพระถังซัมจั๋งเข้าให้และต้องการให้เขาอยู่ที่นี่ตลอดไป จึงทำให้ซุนหงอคงและพรรคพวกต้องหาทางช่วยพระถังซัมจั๋งและหลบหนีออกจากเมืองนี้อย่างปลอดภัยให้จงได้

## นักแสดงนำ
*กัว ฟู่เฉิง รับบท ซึงหงอคง
*เจ้า ลี่อิ่ง รับบท ราชินีแห่งเมืองแม่ม่าย
*เฝิง เส้าเฝิง รับบท พระถังซัมจั๋ง
*เสี่ยว เชนหยาง รับบท ตือโป๊ยก่าย
*หลอ จ้งเสียน รับบท ซัวเจ๋ง
*หลิน จื้อหลิง รับบท เหอโบ
*หลิว เทา รับบท เจ้าแม่กวนอิม

## การถ่ายทำภาพยนตร์ภาคนี้
### การคัดเลือกตัวนักแสดง
เมื่อวันที่ 4 ธันวาคม พ.ศ. 2559 มีการประกาศว่า เจ้า ลี่อิ่ง จะมารับบทเป็นราชินีแห่งเมืองแม่ม่าย นักแสดงเดิมที่เคยแสดงในภาพยนตร์ภาค 2 คือ กัว ฟู่เฉิง, เฝิง เส้าเฟิง, เสี่ยว เชนหยาง และ หลอ จ้งเสียน จะกลับมารับบทเดิมในภาพยนตร์ภาคนี้ ต่อมาในวันที่ 1 มีนาคม หลิว เทา, หลิน จื้อหลิงและ เหลียง หย่งฉี จะมาร่วมแสดงด้วย

### ภาคต่อ
ภาพยนตร์เรื่อง **[[The Monkey King 4]]** กำลังดำเนินงานสร้าง โดยมี เจิ้งป๋อไช่ มาทำหน้าที่เป็นผู้กำกับเหมือนเดิม

## อ้างอิง

## แหล่งข้อมูลอื่น
* 
*